cyanic-selkie/wikianc huggingface dataset:
จอภาพ
ขนาดของจอภาพ
อีกปัญหาหนึ่งคือการวัดขนาดหน่วยแสดงผลของจอภาพโดยตรง ซึ่งเป็นขนาดเพื่อการโฆษณาสินค้าและพบเห็นได้ทั่วไป โดยเฉพาะกับหลอดภาพรังสีแคโทด จะมีหน่วยแสดงผลส่วนหนึ่งซึ่งถูกบดบังตามขอบจอเพื่อซ่อนส่วนที่อยู่นอกพื้นที่ปลอดภัย เรียกว่าโอเวอร์สแกน (overscan) ดังนั้นขนาดที่ได้เห็นจริงจึงมีพื้นที่น้อยกว่าขนาดที่โฆษณาอยู่เล็กน้อย ลูกค้าที่ซื้อไปใช้รู้สึกว่าถูกหลอกจึงมีการร้องเรียนอย่างกว้างขวาง และหลายคดีก็ตัดสินว่าให้ผู้ผลิตจอภาพต้องวัดขนาดพื้นที่ที่แสดงผลได้จริง แทนที่จะวัดจากขนาดของหลอดภาพ
เทคโนโลยีการฉายภาพ
เทคโนโลยีฮาร์ดแวร์ที่แตกต่างกันหลายอย่าง มีขึ้นเพื่อใช้ส่งออกภาพวิดีโอที่สร้างจากคอมพิวเตอร์และโทรทัศน์
การวัดประสิทธิภาพ
ประสิทธิภาพของจอภาพสามารถวัดได้จากหลายปัจจัยดังนี้
Monotor Technology จอภาพทำงานโดยการแสดงภาพ ซึ่งอาจเป็นภาพกราฟิกหรือตัวอักษร ซึ่งเกิดจากการประมวลผลของการ์ดวีจีเอ (VGA Card) จอภาพแบ่งเป็น 2 ประเภท คือจอภาพสีเดียวหรือจอภาพโมโนโครม ( Monochrome) และจอสี ( Color Monitor) ปัจจุบันจอภาพสีเดียวนั้นไม่เป็นที่นิยมใช้กับคอมพิวเตอร์ หากจะมีใช้ก็เฉพาะงานเฉพาะอย่างเท่านั้น ส่วนที่นิยมใช้ก็คือจอสี โดยแบ่งได้อีกเป็น 3 ประเภท คือจอสีวีจีเอ (VGA = Video Graphics Array) และจอสี Super VGA (SVGA = Super Video Graphics Array ) และจอ LCD (Liquid Crystal Display) ซึ่งประเภทหลังนี้มีราคาแพงมาก จอภาพที่ได้รับความนิยมในปัจจุบันคือจอ SVGA เนื่องจากมีราคาไม่แพงมากนัก และเหมาะกับ Application ที่ออกแบบให้มีความสามารถแสดงภาพกราฟิก นอกจากนี้ Application ประเภทมัลติมีเดียหรือเกมส์ต่างๆ ต่างก็ต้องการจอภาพที่มีความละเอียดสูง (High Resolution) สามารถแสดงสีได้หลายๆสี จอภาพมีหลักการทำงานแบบเดียวกับจอโทรทัศน์โดยจะมีกระแสไฟฟ้าแรงสูง ( High Voltage) คอยกระตุ้นให้อิเล็กตรอนภายในหลอดภาพแตกตัว อิเล็กตรอนดังกล่าวจะทำให้เกิดลำแสงอิเล็กตรอนไปกระตุ้นผลึกฟอสฟอรัสที่ฉาบอยู่บนหลอดภาพ เมื่อฟอสฟอรัสถูกกระตุ้นจากอิเล็กตรอนจะเกิดการเรืองแสงและปรากฏเป็นจุดสีต่างๆ (RGB Color) ซึ่งรวมเป็นภาพบนจอภาพนั่นเอง
ไต้ฮงโจวซือ
ไต้ฮงกง หรือ หลวงปู่ไต้ฮง (大峰祖師) เป็นภิกษุมหายานชาวจีนสมัยราชวงศ์ซ่ง ช่วงรัชกาลจักรพรรดิซ่งเหรินจงจนถึงแก่มรณภาพในช่วงประมาณรัชกาลจักรพรรดิซ่งเกาจง ท่านริเริ่มบุกเบิกสงเคราะห์ชาวบ้านเกี่ยวกับการเก็บศพที่ไร้ญาติ ซ่อมแซมถนนหนทางที่ชำรุด  และสร้างสะพานในที่ที่ควรสร้างเป็นหลักใหญ่ ซึ่งเป็นจุดกำเนิดของมูลนิธิป่อเต็กตึ๊งอันเป็นมูลนิธิการกุศลของจีน
ประเทศฮอนดูรัสในโอลิมปิกเยาวชนฤดูร้อน 2014
ประเทศฮอนดูรัส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติฮอนดูรัสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 3 ชนิดกีฬา ผลการแข่งขันครั้งนี้ประเทศฮอนดูรัสไม่ได้รับเหรียญรางวัล
ว่ายน้ำ
ผลการแข่งขันดังนี้ :
มวยปล้ำ
ผลการแข่งขันดังนี้ :
บั๊ค โรเจอร์ มนุษย์ในศตวรรษที่ 25
บั๊ก โรเจอร์ มนุษย์ในศตวรรษที่ 25 เป็นภาพยนตร์โทรทัศน์อเมริกันแนวผจญภัยทางวิทยาศาสตร์ที่ผลิตโดยยูนิเวอร์แซลสตูดิโอส์ เป็นซีรีส์โทรทัศน์ที่ออกอากาศสองฤดูกาลระหว่างปี พ.ศ. 2522 และ พ.ศ. 2524, และเรื่องราวขนาดยาวที่ได้รับการออกวางจำหน่ายในรูปแบบของภาพยนตร์ละคร, ก่อนหน้าที่ซีรีส์โทรทัศน์จะได้รับการออกอากาศ ภาพยนตร์และซีรีส์โทรทัศน์ได้รับการพัฒนาโดย Glen A. Larson และ Leslie Stevens, ตามบทคาแรคเตอร์ของตัวละครบั๊กโรเจอร์สที่สร้างขึ้นเมื่อปี พ.ศ. 2471 โดย ฟิลิป ฟรานซิส นีลัน (Philip Francis Nowlan) ซึ่งก่อนหน้านี้เคยเป็นจุดเด่นในหนังสือการ์ตูน, นวนิยายขนาดสั้น, ภาพยนตร์ซีรีส์, และซีรีส์ทางโทรทัศน์และวิทยุ :)
องค์การความเป็นปึกแผ่นโรฮีนจา
องค์การความเป็นปึกแผ่นโรฮีนจา (Rohingya Solidarity Organisation, RSO; রোহিঙ্গা সলিডারিটি অর্গানাইজেশন) เป็นองค์กรทางทหารของชาวโรฮีนจา ก่อตั้งเมื่อพ.ศ. 2523 หลังจากที่กองทัพพม่าใช้ความรุนแรงในรัฐยะไข่ตามยุทธการราชามังกร ซึ่งผลักดันให้ชาวโรฮีนจา 250,000 คน ต้องหนีไปยังชายแดนบังกลาเทศ
ประวัติ
หลังจากการล้มเหลวของพรรคปลดปล่อยโรฮีนจา มุฮัมมัด ญาฟาร์ ฮาบิบได้จัดตั้งแนวร่วมนักรบโรฮีนจาใน พ.ศ. 2517 โดยมีทหาร 70 คนโดยฮาบิบเป็นหัวหน้าพรรค รองหัวหน้าพรรคคือนูรุล อิสลาม ซึ่งเป็นทนายความในย่างกุ้ง และผู้บัญชาการสูงสุดของพรรคคือมูฮัมมัด ยูนุสซึ่งเป็นหมอ ในเดือนมีนาคม พ.ศ. 2521 รัฐบาลของเน วินได้ใช้ยุทธการราชามังกรในยะไข่เพื่อตรวจสอบผู้อพยพอย่างผิดกฎหมายในพม่า เมื่อนำยุทธการนี้มาใช้ในยะไข่ มีผู้อพยพราวหมื่นคนข้ามพรมแดนไปยังบังกลาเทศ ชาวโรฮีนจาจากพม่าได้ลุกฮือขึ้นตามแนวชายแดนบังกลาเทศ กลุ่มของทหารหัวรุนแรงอย่างแนวร่วมนักรบโรฮีนจาใช้โอกาสนี้ในการระดมคนมาร่วมรบ ต่อมาในราว พ.ศ. 2523 กลุ่มหัวรุนแรงได้แยกออกมาจากแนวร่วมนักรบโรฮีนจา และตั้งองค์กรของตนเองขึ้นคือ องค์การความเป็นปึกแผ่นโรฮีนจานำโดยมูฮัมมัด ยูนุส ซึ่งต่อมาได้กลายเป็นองค์กรทางทหารที่สำคัญของชาวโรฮีนจา องค์กรนี้เน้นความเชื่อทางศาสนา ทำให้ได้รับการสนับสนุนจากโลกมุสลิมได้แก่ JeI ในบังกลาเทศและปากีสถาน ฆุลบุดดิน เฮกมัตยัร ฮิซ-อี-อิสลามี ในอัฟกานิสถาน ฮิซ-อุล-มุญาฮิดีนในรัฐชัมมูและกัศมีร์ และองค์กรยุวชนอิสลามแห่งมาเลเซีย
กลุ่มทางทหารของชาวโรฮีนจาอีกกลุ่มหนึ่งคือแนวร่วมอิสลามโรฮีนจาอาระกันก่อตั้งเมื่อ พ.ศ. 2529 โดยนูรุล อิสลาม องค์กรนี้มาจากส่วนที่เหลืออยู่ของแนวร่วมนักรบโรฮีนจา
การขยายตัวทางทหารและความเชื่อมโยงกับฏอลิบานและอัลกออิดะฮ์
ค่ายทหารขององค์การความเป็นปึกแผ่นโรฮีนจาตั้งอยู่ที่เมืองคอกส์บาซาร์ทางภาคใต้ของบังกลาเทศ นักรบขององค์กรนี้บางส่วนไปฝึกฝนกับมุญาฮิดีนในอัฟกานิสถาน จากหลักฐานวิดีโอเทปของ CNN ได้ชี้ให้เห็นว่ามุสลิมจากพม่าได้ไปฝึกการรบในอัฟกานิสถาน วิดีโอบางม้วนถ่ายในค่ายขององค์การความเป็นปึกแผ่นโรฮีนจาในบังกลาเทศ
การขยายตัวขององค์การโรฮีนจาเข้มแข็งใน พ.ศ. 2523 – 2533 ทำให้รัฐบาลพม่าเข้มงวดกับแนวชายแดนพม่า-บังกลาเทศ ทหารพม่าข้ามพรมแดนไปโจมตีค่ายทหารของโรฮีนจาในบังกลาเทศในเดือนธันวาคม พ.ศ. 2534 ซึ่งทำให้เกิดความขัดแย้งระหว่างพม่ากับบังกลาเทศ ในเดือนเมษายน พ.ศ. 2535 พลเรือนโรฮีนจากว่า 250,000 คนถูกบีบให้อพยพออกจากยะไข่ในช่วงนี้ ซาอุดีอาระเบียได้ออกแถลงการณ์ประณามพม่า ในเดือนเมษายน พ.ศ. 2537 สมาชิกองค์การความเป็นปึกแผ่นโรฮีนจา 120 คนข้ามแม่น้ำนาฟเข้าสู่เมืองหม่องด่อ และในวันที่ 28 เมษายน พ.ศ. 2537 ได้มีการวางระเบิด 12 จุดในเมืองหม่องด่อซึ่งเป็นผลงานขององค์การความเป็นปึกแผ่นโรฮีนจา
ในวันที่ 28 ตุลาคม พ.ศ. 2541 องค์การความเป็นปึกแผ่นโรฮีนจาและแนวร่วมอิสลามโรฮีนจาอาระกันได้รวมเข้าด้วยกันเป็นสภาแห่งชาติโรฮีนจา ซึ่งมีกองทัพแห่งชาติโรฮีนจาเป็นกองกำลังติดอาวุธและมีองค์กรแห่งชาติอาระกันเป็นหน่วยงานประสานระหว่างโรฮีนจากลุ่มต่าง ๆ
ในเดือนมีนาคม พ.ศ. 2554 มุสลิมโรฮีนจา 80–100 คนในหม่องด่อถูกกองกำลังป้องกันชายแดนของพม่าจับกุม โดยกล่าวหาว่าเป็นกลุ่มก่อการร้ายที่ได้รับการฝึกจากฏอลิบาน ในกลุ่มผู้ต้องสงสัยนี้ มี 19 คนถูกดำเนินคดีและมี 12 คนถูกตัดสินจำคุกเมื่อ 6 กันยายน พ.ศ. 2554
แอแวร์ตง ซูวาริส
แอแวร์ตง โซซา ซูวาริส (Everton Sousa Soares; เกิด 22 มีนาคม ค.ศ. 1996) หรือรู้จักกันในชื่อ แอแวร์ตง (Everton, ) เป็นนักฟุตบอลชาวบราซิล ปัจจุบันเล่นในตำแหน่งกองหน้าให้กับเกรมียู และทีมชาติบราซิล
แหล่งข้อมูลอื่น
1996
Aaptos conferta
Aaptos conferta เป็นสปีชีส์ของฟองน้ำทะเลในวงศ์ Suberitidae และพบในประเทศนิวซีแลนด์ สปีชีส์นี้ได้รับการอธิบายเป็นครั้งแรกในปี 1994 โดย Michelle Kelly-Borges & Patricia Bergquist
เกาะพยาม
เกาะพยาม ตั้งอยู่ที่ตำบลเกาะพยาม อำเภอเมืองระนอง จังหวัดระนอง เป็นเกาะใหญ่หนึ่งในสองเกาะของทะเลระนอง (อีกเกาะคือเกาะช้าง) มีพื้นที่ทั้งหมดประมาณ 34.7 ตารางกิโลเมตร (21,683.17 ไร่)
ชื่อของเกาะ บ้างกล่าวว่าในอดีตเรียกว่า เกาะพิยาม มาจากคำว่า "พอยาม" (ยามเป็นการนับเวลาในสมัยโบราณ โดย 1 ยามเท่ากับ 3 ชั่วโมง) พอยามจึงหมายถึงการเดินทางมายังเกาะใช้เวลาหนึ่งยามหรือราว 3 ชั่วโมง ต่อมาเพี้ยนมาเป็น "เกาะพยาม" บ้างก็ว่ามาจากคำว่า "พยายาม" เพราะในสมัยก่อนการเดินทางไปยังเกาะพยามมีความยากลำบาก
เกาะพยามเป็นเกาะขนาดใหญ่ ประกอบด้วยภูเขาขนาดย่อม ๆ มีป่าไม้เบญจพรรณยืนต้นกระจัดกระจายอยู่ทั่วไป มีอ่าวหลัก ๆ อยู่ 4 อ่าวด้วยกัน คือ อ่าวแม่หม้าย อ่าวใหญ่ อ่าวเขาควาย และอ่าวกวางปีบ พื้นที่ตอนกลางของเกาะเป็นภูเขา ป่าไม้ มีสัตว์ป่าอย่าง ลิง หมูป่า และนกชุกชุม โดยเฉพาะนกหายากอย่างนกเงือก นกแก๊ก และเหยี่ยวแดง
วัดเกาะพยาม
วัดเกาะพยาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะพยาม ในตำบลเกาะพยาม อำเภอเมืองระนอง จังหวัดระนอง เป็นวัดที่ตั้งอยู่ทางทิศตะวันออกของเกาะพยาม ไม่ห่างจากท่าเทียบเรือ
เพลย์สเตชัน วีอาร์
PlayStation VR (เพลย์สเตชัน วีอาร์) หรือชื่อโครงการเดิมคือ โครงการมอร์ฟีอุส (Project Morpheus) เป็นจอแสดงผลแบบสวมศีรษะระบบเวอร์ชวลริแอลลิที ผลิตขึ้นโดยโซนี่คอมพิวเตอร์เอ็นเตอร์เทนเมนต์ ถูกออกแบบมาเพื่อใช้งานร่วมกับระบบเครื่องเล่นเกมเพลย์สเตชัน 4 วางจำหน่ายเมื่อวันที่ 13 ตุลาคม ค.ศ. 2016 โดยมีราคาจำหน่ายในประเทศไทย 17,490 บาท
โซนี่มีความสนใจเทคโนโลยีจอแสดงผลแบบสวมศีรษะมาตั้งแต่ทศวรรษที่ 1990 ซึ่งผลิตภัณฑ์ประเภทนี้ถูกวางจำหน่ายในเชิงพาณิชย์ครั้งแรกในปี ค.ศ. 1997 ในสหรัฐอเมริกา โดยใช้ชื่อว่า แกลสตรอน ซึ่งใช้งานร่วมกับเกม  MechWarrior 2 ทำให้ผู้เล่นเกมนี้สามารถมีมุมมองการเล่นเกมเสมือนอยู่ในค็อกพิทของหุ่นยนต์
ในปี 2014 อันโตน มีคายลอฟ วิศวกรแผนกวิจัยและพัฒนาของโซนี่คอมพิวเตอร์เอ็นเตอร์เทนเมนต์ กล่าวว่าทีมของเขากำลังทำงานในโครงการมอร์ฟีอุสมาเป็นเวลากว่าสามปีแล้ว ในที่สุดโครงการมอร์ฟีอุสได้ถูกประกาศอย่างเป็นทางการเป็นครั้งแรกในงาน Game Developers Conference ปี 2014 โดยมีนายชูเฮ โยะชิดะ ประธานฝ่ายสตูดิโอของโซนี่คอมพิวเตอร์เอ็นเตอร์เทนเมนต์ ขึ้นกล่าวแนะนำโครงการนี้ในวันที่ 18 มีนาคม 2014 และกล่าวว่า โครงการมอร์ฟีอุสนั้นเป็น "นวัตกรรมถัดไปของเพลย์สเตชันอันจะเป็นโฉมหน้าอนาคตของวงการเกม" และในวันที่ 15 กันยายน 2015 โซนี่ก็ได้ประกาศตั้งชื่ออุปกรณ์ในโครงการมอร์ฟีอุสว่า PlayStation VR และในปีเดียวกันก็ได้ออกมายืนยันว่า อุปกรณ์นี้จะวางจำหน่ายภายในครึ่งปีแรกของปี 2016 และมีราคาไม่ห่างจากเครื่องเล่นวีดีโอเกมเครื่องใหม่
สกิน (วงดนตรี)
สกิน (Skin, เขียนเป็น S.K.I.N.) คือวงดนตรีที่เกิดจากการรวมตัวครั้งยิ่ใหญ่ของศิลปินชั้นแนวหน้าของญี่ปุ่นอาทิ แก๊กต์,มิยาบิ,สึกิโซะ และ โยชิกิ โดยทางวงจะทำการแสดงสดครั้งแรกในงาน Anime Expo 2007
ประวัติ
เดือนสิงหาคม พ.ศ. 2549 โยชิกิ (มือกลองวงเอกซ์เจแปน) ได้ปรากฏตัวที่งานโอตาค่อน และทำการประกาศสร้างวงใหม่โดยมี แก๊กต์ (อดีตนักร้องนำวงมาลิซไมเซอร์) เข้าร่วม
ต่อมาในเดือนธันวาคมได้มีข่าวออกมาว่า สึกิโซะ (มือกีตาร์วงลูนาซี) ได้เข้าร่วมวงเป็นคนที่สาม
และในวันที่ 25 พฤษภาคม พ.ศ. 2550 ทางวงก็ได้ประกาศชื่อวงออกมาอย่างเป็นทางการคือ S.K.I.N พร้อมกับสมาชิกคนที่สี่คือ มิยาวี (อดีตมือกีตาร์วง Dué le quartz) และโยชิกิยังได้ประกาศว่า ทางวงจะมีทัวร์คอนเสิร์ตทั่วในประเทศอเมริกาหลังจากงาน Anime Expo รวมทั้งการแสดงในประเทศญี่ปุ่นเองด้วย
S.K.I.N. ทำการแสดงสดครั้งแรกในงาน Anime Expo convention ในลองบีช แคลิฟอร์เนีย วันที่ 29 มิถุนายน พ.ศ. 2550 และทำการแนะนำสมาชิกคนสุดท้าย จู-เค็น มือเบสจากวง "GacktJOB" วงดนตรีซัพพอรด์ของแก๊กต์
ศาสนาคริสต์
ศาสนาคริสต์ (Christianity) ราชบัณฑิตยสถานเรียกว่า คริสต์ศาสนา เป็นศาสนาประเภทเอกเทวนิยมแบบอับราฮัม ที่มีพื้นฐานมาจากชีวิตและการสอนของพระเยซูตามที่ปรากฏในพระวรสารในสารบบ (canonical gospel) และงานเขียนพันธสัญญาใหม่อื่น ๆ ผู้นับถือศาสนาคริสต์เรียกว่าคริสต์ศาสนิกชนหรือคริสตชน
พระเยซูเป็นพระบุตรพระเป็นเจ้า และเป็นพระเจ้าผู้มาบังเกิดเป็นมนุษย์และเป็นพระผู้ไถ่ เพื่อมนุษย์ซึ่งเป็นคนบาป คริสตชนจึงเรียกพระเยซูว่า "พระคริสต์" หรือ "พระเมสสิยาห์" ศาสนาคริสต์ปัจจุบันแบ่งเป็นสามนิกายใหญ่ คือ โรมันคาทอลิก ออร์ทอดอกซ์ และโปรเตสแตนต์ ซึ่งยังแบ่งนิกายย่อยได้อีกหลายนิกาย เขตอัครบิดรโรมันคาทอลิกและออร์ทอดอกซ์แยกออกจากกันในช่วงศาสนเภทตะวันออก-ตะวันตก (East–West Schism) ใน ค.ศ. 1054 และนิกายโปรเตสแตนต์เกิดขึ้นหลังการปฏิรูปศาสนาในคริสต์ศตวรรษที่ 16 ซึ่งแยกตัวออกจากคริสตจักรโรมันคาทอลิก
ศาสนาคริสต์ในช่วงแรกถือเป็นนิกายหนึ่งของศาสนายูดาห์เมื่อกลางคริสต์ศตวรรษที่ 1 โดยถือกำเนิดขึ้นในชายฝั่งทะเลเมดิเตอร์เรเนียนทางตะวันออกของตะวันออกกลาง (ปัจจุบัน คือ อิสราเอลและปาเลสไตน์) ไม่นานก็เผยแพร่ไปยังซีเรีย เมโสโปเตเมีย เอเชียไมเนอร์ และอียิปต์ ศาสนาคริสต์มีขนาดและอิทธิพลเพิ่มขึ้นอย่างมากในช่วงไม่กี่ทศวรรษ และจนถึงคริสต์ศตวรรษที่ 4 ได้กลายมาเป็นศาสนาประจำชาติจักรวรรดิโรมัน ระหว่างสมัยกลาง ในดินแดนยุโรปที่เหลือส่วนมากรับศาสนาคริสต์แล้ว แต่บางภูมิภาค เช่น ตะวันออกกลาง แอฟริกาเหนือ เอธิโอเปีย และบางส่วนของประเทศอินเดีย คริสตชนยังถือเป็นศาสนิกชนกลุ่มน้อย  หลังยุคสำรวจ ศาสนาคริสต์ได้แผ่ขยายไปยังทวีปอเมริกา ออสตราเลเซีย แอฟริกาใต้สะฮารา และส่วนที่เหลือของโลกผ่านงานมิชชันนารีและลัทธิอาณานิคม
พระเยซูคือพระเมสสิยาห์ที่พยากรณ์ไว้ในคัมภีร์ฮีบรู ซึ่งในศาสนาคริสต์เรียกว่า "พันธสัญญาเดิม" พื้นฐานเทววิทยาศาสนาคริสต์นั้นแสดงออกมาในหลักข้อเชื่อสากล (ecumenical creed) ที่มีมาตั้งแต่ศาสนาคริสต์ยุคแรก และเป็นที่ยอมรับอย่างกว้างขวางในบรรดาคริสต์ศาสนิกชน การประกาศข่าวประเสริฐนี้มีอยู่ว่า พระเยซูทรงรับพระทรมาน สิ้นพระชนม์บนไม้กางเขนและถูกฝังพระศพไว้ ก่อนจะคืนพระชนม์เพื่อให้ชีวิตนิรันดร์แก่ผู้ที่เชื่อในพระองค์และวางใจว่าพระองค์เป็นผู้ไถ่บาป พระเยซูเสด็จขึ้นสู่สวรรค์ ที่ซึ่งพระองค์ทรงควบคุมและปกครองรวมกับพระเจ้าพระบิดา พระเยซูจะทรงเสด็จกลับมาพิพากษามนุษย์ทุกคน ทั้งคนเป็นและคนตาย และให้ชีวิตนิรันดร์แก่ผู้ที่เชื่อและวางใจในพระองค์ พระองค์ทรงถูกมองว่าเป็นแบบอย่างของชีวิตอันดีงาม และทรงเป็นทั้งผู้เผยพระวจนะเหนือผู้เผยพระวจนะและเป็นพระเจ้าลงมารับสภาพมนุษย์
ช่วงต้นคริสต์ศตวรรษที่ 21 ศาสนาคริสต์มีศาสนิกชนประมาณ 2.4 พันล้านคนทั่วโลก คิดเป็นประมาณ 33% หรือหนึ่งในสี่ถึงหนึ่งในสามของประชากรโลก และเป็นศาสนาที่มีผู้นับถือมากที่สุดในโลก  ทั้งยังเป็นศาสนาประจำชาติในหลายประเทศ
นิกาย
มนุษย์ได้แบ่งศาสนาคริสต์ให้เป็นนิกายต่าง ๆ ซึ่งแปรไปตามพื้นที่, วัฒนธรรม และความคิดของตน นิกายที่สำคัญมี 3 นิกายคือ
พิธีกรรมสำคัญในศาสนาคริสต์
พิธีกรรมสำคัญในศาสนานี้เรียกว่า "พิธีศักดิ์สิทธิ์" มีดังนี้ "คือ​ใน​คืน​ที่​เขา​อายัด​พระ​เยซู​เจ้า​นั้น ​พระ​องค์​ทรง​หยิบ​ขนม​ปัง ครั้น​ขอบ​พระ​คุณ​แล้ว​จึง​ทรง​หัก แล้ว​ตรัส​ว่า “นี่​เป็น​กาย​ของ​เรา ซึ่ง​ให้แก่​ท่าน​ทั้ง​หลาย จง​กระทำ​อย่าง​นี้​ให้​เป็น​ที่​ระลึก​ถึง​เรา" เมื่อ​รับประทาน​แล้ว ​พระ​องค์​จึง​ทรง​หยิบ​ถ้วย​ด้วย​อาการ​อย่าง​เดียว​กัน ตรัส​ว่า “ถ้วย​นี้​คือ​พันธสัญญา​ใหม่ โดย​โลหิต​ของ​เรา เมื่อ​ท่าน​ดื่ม​จาก​ถ้วย​นี้​เวลา​ใด จง​ดื่ม​เป็น​ที่​ระลึก​ถึง​เรา” เพราะ​ว่า​เมื่อ​ท่าน​ทั้ง​หลาย​กิน​ขนม​ปัง​นี้​และ​ดื่ม​จาก​ถ้วย​นี้​เวลา​ใด ท่าน​ก็​ประกาศ​การ​วาย​พระ​ชนม์​ของ​องค์​พระ​ผู้​เป็น​เจ้า จนกว่า​พระ​องค์​จะ​เสด็จ​มา"
และทางนิกายโรมันคาทอลิกและออร์ทอดอกซ์จะถือว่าเป็นพิธีกรรมที่ศักดิ์สิทธิ์มาก โดยจะรับประทานขนมปังและไวน์ ซึ่งเป็นสัญลักษณ์ความเชื่อแทนพระกายและพระโลหิตของพระเยซู (ทางศาสนจักรโรมันคาทอลิก และออร์ทอดอกซ์จะถือว่าขนมปังและไวน์ในทางอัศจรรย์จะกลายเป็นพระมังสาและพระโลหิตของพระเยซูคริสต์) และเป็นพิธีกรรมที่สืบเนื่องมาจากพิธีปัสคาของศาสนายูดาห์
Aaptos duchassaingi
Aaptos duchassaingi เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 1889
ศาลาสหทัยสมาคม
ศาลาสหทัยสมาคม เป็นสถานที่พระราชอาคันตุกะซึ่งเสด็จฯ หรือเดินทางมาเยือนประเทศไทยอย่างเป็นทางการ จัดงานเลี้ยงถวายเป็นการตอบแทน และโปรดเกล้าฯ ให้ผู้ได้รับพระมหากรุณาเป็นนาคหลวงทำพิธีปลงผม ก่อนเข้าพระราชพิธีอุปสมบท ณ พระอุโบสถวัดพระศรีรัตนศาสดาราม เป็นสถาปัตยกรรมแบบอาร์กโค้งของฝรั่งเศส
ประวัติ
ศาลาสหทัยสมาคมในพระบรมมหาราชวัง เดิมชื่อหอคองคอเดีย พระบาทสมเด็จพระจุลจอมเกล้าเจ้าอยู่หัว  ทรงพระกรุณาโปรดเกล้าโปรดกระหม่อมให้สร้างขึ้นเป็นสโมสรสำหรับทหารมหาดเล็กและประชุมการงานต่างๆเป็นครั้งคราวตามแบบอย่างสโมสรทหารที่เมืองปัตตาเวียซึ่งเรียกชื่อย่างเดียวกัน  ศาลานี้ตั้งอยู่ริมทางเสด็จพระราชดำเนินสู่วัดพระศรีรัตนศาสดาราม  ด้านหลังใกล้ประตูพิมานไชยศรี
ในปี พ.ศ. 2417 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ใช้หอคอยคอเดีย เป็นมิวเซียมจัดแสดงสิ่งของต่างๆ ที่เป็นฝีมือช่างชั้นดีของชาวสยามให้ประชาชนชมในโอกาสงานเฉลิมพระชนมพรรษา 21 พรรษา เรียกว่า งานเอกซฮิบิเชน แสดงสิ่งของทั้งของหลวง ของพระบรมวงศานุวงศ์ ข้าราชการ และราษฎร ต่อมาโปรดเกล้าฯ ให้ย้ายการจัดแสดงนี้ไปยังพระราชวังบวรสถานมงคลในปี พ.ศ. 2430
ในรัชสมัยพระบาทสมเด็จพระปรเมนทรมหาอานันทมหิดล ได้ทรงพระกรุณาโปรดเกล้าฯ ให้กรมศิลปากรคัดสรรเครื่องราชภัณฑ์มาจัดแสดงที่ศาลาสหทัยสมาคมอีกครั้งหนึ่ง เรียกว่า ราชพิพิธภัณฑ์ เปิดแสดงเป็นครั้งแรกในวันชาติ เมื่อวันที่ 24 มิถุนายน พ.ศ. 2483 ภายหลังได้ยกเลิกไป
ในสมัยพระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าให้ใช้ศาลาสหทัยสมาคมเป็นที่ตั้งพระศพและศพ ศาลาแห่งนี้มีเกียรติรองจากพระที่นั่งดุสิตมหาปราสาทและพระที่นั่งทรงธรรมวัดเบญจมบพิตรดุสิตวนาราม แม้ว่าศาลานี้จะอยู่ในพระบรมมหาราชวัง
และศาลาสหทัยสมาคมแห่งนี้เคยใช้ในการลงนามถวายพระพร พระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อครั้งยังทรงประทับรักษาพระอาการประชวร ณ โรงพยาบาลศิริราชอีกด้วย
Aaptos durissima
Aaptos durissima เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 1882
เรือประจัญบานชั้นอิมเพอเรเตอร์อะเลคซันดร์ที่ 2
เรือประจัญบานชั้นอิมเพอเรเตอร์อะเลคซันดร์ที่ 2 (Imperator Aleksandr II-class battleship) เป็นเรือประจัญบานที่สร้างขึ้นสำหรับกองทัพเรือจักรวรรดิรัสเซีย ซึ่งประกอบด้วยเรือสองลำคือ อิมเพอเรเตอร์อะเลคซันดร์ที่ 2 และ อิมเพอเรเตอร์นีโคไลที่ 1
วิลเบอร์ สโกวิลล์
วิลเบอร์ ลิงคอล์น สโกวิลล์ (Wilbur Lincoln Scoville; 22 มกราคม ค.ศ. 1865 – 10 มีนาคม ค.ศ. 1942) เป็นเภสัชกรชาวอเมริกัน ในปี ค.ศ. 1895 เขาแต่งตำรา The Art of Compounding ซึ่งใช้ในการเรียนการสอนวิชาเภสัชวิทยาถึงคริสต์ทศวรรษ 1960 ต่อมาสโกวิลล์ดำรงตำแหน่งศาสตราจารย์ที่วิทยาลัยเภสัชศาสตร์และวิทยาศาสตร์สุขภาพแมสซาชูเซตส์และแต่งตำรา Extract and Perfumes ในปี ค.ศ. 1912 ขณะทำงานที่บริษัทยาพาร์ก-เดวิส สโกวิลล์ได้คิดค้นการทดสอบประสาทสัมผัสสโกวิลล์ (Scoville Organoleptic Test) ซึ่งเป็นการทดสอบความเผ็ดร้อนของพริกชนิดต่าง ๆ การทดสอบนี้เป็นต้นแบบของมาตราสโกวิลล์ (Scoville scale)
สโกวิลล์แต่งงานกับคอรา บี. อัปพัมในปี ค.ศ. 1891 ทั้งคู่มีบุตรด้วยกัน 2 คน เขาเสียชีวิตในปี ค.ศ. 1942 ในปี ค.ศ. 2016 กูเกิล ดูเดิลฉลองวันเกิดครบรอบ 151 ปีให้แก่เขา
Aaptos globosa
Aaptos globosa เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 1994
ศาสนาอิสลาม
ศาสนาอิสลาม (Islam) เป็นศาสนาเอกเทวนิยมและศาสนาอับราฮัม บัญญัติไว้ในคัมภีร์อัลกุรอาน คัมภีร์ศักดิ์สิทธิ์ของอิสลามซึ่งสาวกถือว่าเป็นพระวจนะคำต่อคำของพระเป็นเจ้า (อัลลอฮฺ) และสำหรับสาวกส่วนใหญ่ เป็นคำสอนและตัวอย่างเชิงบรรทัดฐาน (เรียกว่า สุนัต และประกอบด้วยหะดีษ) ของมุฮัมมัด (ประมาณ 570–8 มิถุนายน 632) เป็นศาสดา (นบี) องค์สุดท้ายของพระเป็นเจ้า สาวกของศาสนาอิสลาม เรียกว่า มุสลิม
มุสลิมเชื่อว่า พระเจ้าเป็นหนึ่งและหาที่เปรียบไม่ได้ และจุดประสงค์ของการดำรงอยู่ คือ เพื่อรักและรับใช้พระเป็นเจ้า มุสลิมยังเชื่อว่า ศาสนาอิสลามเป็นบรรพศรัทธาฉบับสมบูรณ์และเป็นสากลที่สุดซึ่งได้ประจักษ์มาหลายครั้งก่อนหน้านั้น ผ่านศาสดาซึ่งรวมอาดัม โนอาห์ อับราฮัม โมเสส และพระเยซู พวกเขายึดมั่นว่า สารและวิวรณ์ถูกแปลผิดหรือเปลี่ยนแปลงบางส่วนตามกาล แต่มองว่าอัลกุรอานภาษาอาหรับเป็นทั้งวิวรณ์สุดท้ายและไม่เปลี่ยนแปลงของพระเป็นเจ้า มโนทัศน์และหลักศาสนามีเสาหลักทั้งห้าของอิสลาม ซึ่งเป็นมโนทัศน์พื้นฐานและการปฏิบัติตนนมัสการที่ต้องปฏิบัติตาม และกฎหมายอิสลามที่ตามมา ซึ่งครอบคลุมแทบทุกมุมของชีวิตและสังคม โดยกำหนดแนวทางในหัวเรื่องหลายหลาก ตั้งแต่การธนาคารไปจนถึงสวัสดิการ ชีวิตครอบครัวและสิ่งแวดล้อม
มุสลิมส่วนใหญ่เป็นนิกายซุนนีย์ คิดเป็น 75–90% ของมุสลิมทั้งหมด นิกายใหญ่ที่สุดอันดับสอง คือ ชีอะฮ์ คิดเป็น 10–20% ประเทศมุสลิมใหญ่ที่สุด คือ ประเทศอินโดนีเซีย ซึ่งมีชาวมุสลิม 12.7% ของโลก ตามมาด้วยปากีสถาน (11.0%) อินเดีย (10.9%) และบังกลาเทศ (9.2%) นอกจากนี้ ยังพบชุมชนขนาดใหญ่ในจีน รัสเซียและยุโรปบางส่วน ด้วยสาวกกว่า 1,500 ล้านคน หรือ 22% ของประชากรโลก อิสลามจึงเป็นศาสนาใหญ่ที่สุดอันดับสองและศาสนาหลักที่เติบโตเร็วที่สุดในโลกศาสนาหนึ่ง
พระเป็นเจ้า
หลักมูลที่สุดของศาสนาอิสลาม คือ เอกเทวนิยมอย่างเคร่งครัด เรียก เตาฮีต (توحيد) พระเป็นเจ้าพรรณนาในบทที่ 112 ของคัมภีร์อัลกุรอานว่า "จงกล่าวเถิด "พระองค์คืออัลลอฮฺ พระผู้ทรงเอกะ อัลลอฮฺนั้นทรงอิสระ พระองค์ไม่ทรงประสูติบุตร และไม่ทรงถูกประสูติ และไม่มีผู้ใดเสมอเหมือนพระองค์"" (112:1-4) มุสลิมและยิวบอกเลิกหลักตรีเอกานุภาพของคริสต์ศาสนิกชนและเทวภาวะของพระเยซู โดยเปรียบเทียบกับพหุเทวนิยม ในศาสนาอิสลาม พระเป็นเจ้าอยู่เกินความเข้าใจซึ้งใด ๆ และมุสลิมไม่คาดหวังเห็นพระเป็นเจ้า พระเป็นเจ้าถูกพรรณาและอ้างถึงในหลายพระนามหรือลักษณะเฉพาะบางอย่าง ที่พบบ่อยที่สุดคือ อัร-เราะห์มาน (Al-Rahmān) หมายถึง "พระผู้ทรงเมตตา" และอัล-ราฮีม (Al-Rahīm) หมายถึง "พระผู้ทรงปรานี"
มุสลิมเชื่อว่าการสรรสร้างทุกสิ่งในเอกภาพถูกทำให้มีโดยพระโองการบริบูรณ์ของพระเป็นเจ้า "จงเป็น แล้วมันก็เป็นขึ้นมา" และความมุ่งหมายของการดำรงอยู่คือเพื่อบูชาพระเป็นเจ้า มองว่าพระองค์เป็นพระเป็นเจ้าเฉพาะบุคคลซึ่งทรงสนองเมื่อใดก็ตามที่บุคคลต้องการหรือเป็นทุกข์เรียกหาพระองค์ ไม่มีคนกลาง เช่น นักบวช เพื่อติดต่อพระเป็นเจ้าซึ่งว่า "เรานั้นใกล้ชิดเขายิ่งกว่าเส้นโลหิตชีวิตของเขาเสียอีก" มีกล่าวถึงธรรมชาติส่วนกลับในหะดีษกุดซีย์ "เราเป็นอย่างที่ผู้รับใช้ของเราคิด (คาด) ว่าเราเป็น"
อัลลอฮฺเป็นคำไม่มีพหูพจน์หรือเพศที่มุสลิมและคริสต์ศานิกชนและยิวที่พูดภาษาอารบิกอ้างถึงพระเป็นเจ้า ส่วน "อิเลาะห์" (إله‎) เป็นคำที่ใช้กับเทวดาหรือเทพเจ้าโดยรวม
เทวทูต
ความเชื่อในเทวทูตเป็นหลักมูลต่อศรัทธาศาสนาอิสลาม คำภาษาอารบิกสำหรับทูตสวรรค์ (ملك) หมายถึง "ทูต" เหมือนคำเดียวกันในภาษาฮีบรู (malakh) และกรีก (angelos) ตามคัมภีร์อัลกุรอาน เทวทูตไม่มีเจตจำนงเสรี ฉะนั้นจึงบูชาและเชื่อฟังพระเป็นเจ้าโดยทำตามอย่างสมบูรณ์ กิจของเทวทูตมีการสื่อสารวิวรณ์จากพระเป็นเจ้า การเฉลิมพระเกียรติพระเป็นเจ้า การบันทึกทุกกิริยาของบุคคล และการเอาวิญญาณของบุคคลเมื่อถึงกาลมรณะ มุสลิมเชื่อว่าเทวทูตทำจากแสง พรรณนาว่าเทวทูตเป็น "ทูต มีปีก สองหรือสามหรือสี่ (คู่) [อัลลอฮฺ]ทรงเพิ่มในการสร้างตามที่พระองค์ทรงประสงค์..."
หลักคำสอน
หลักคำสอนของศาสนาอิสลามแบ่งไว้ 3 หมวดดังนี้
หลักการศรัทธา
สติปัญญาและสามัญสำนึกจะพบว่า จักรวาลและมวลสรรพสิ่งทั้งหลายที่มีอยู่ มิได้อุบัติขึ้นมาด้วยตัวเอง เป็นที่แน่ชัดว่า สิ่งเหล่านี้ได้ถูกอุบัติขึ้นมาโดยพระผู้สร้าง ผู้ทรงสูงสุดเพียงพระองค์เดียว ที่ไม่แบ่งภาค หรือแบ่งแยกเป็นสิ่งใด ไม่ถูกบังเกิด ไม่ถูกกำเนิด และไม่ให้กำเนิดบุตร ธิดาใด ๆ ผู้ทรงสร้าง และบริหารสรรพสิ่งด้วยอำนาจและความรอบรู้ที่ไร้ขอบเขต ทรงกำหนดกฎเกณฑ์ที่โดยทั่วไปไม่มีการเปลี่ยนแปลงหรือไว้ทั่วทั้งจักรวาลหรือที่เข้าใจว่าเป็น"กฎธรรมชาติ" ทรงขับเคลื่อนจักรวาลด้วยระบบที่ละเอียดอ่อน มีเป้าหมาย ซึ่งไม่มีสรรพสิ่งใดถูกสร้างขึ้นมาอย่างไร้สาระ
พระผู้เป็นเจ้าผู้ทรงเมตตา ทรงสร้างมนุษย์ขึ้นมาอย่างประเสริฐจะเป็นไปได้อย่างไร ที่พระองค์จะปล่อยให้มนุษย์ดำเนินชีวิตอยู่ไปตามลำพัง โดยไม่ทรงเหลียวแล หรือปล่อยให้สังคมมนุษย์ และสิ่งมีชีวิต กำเนิดขึ้น แล้วดำเนินไปตามยถากรรมของตัวเอง สภาวะแวดล้อมที่สิ่งมีชีวิตดำรงอยู่จึงเป็นความพอดีอย่างทีสุดที่ผู้ใช้ปัญญา ไม่สามารถอธิบายได้ด้วย"ความบังเอิญ" สอดคล้องตามทฤษฎีความน่าจะเป็นทางคณิตศาสตร์
พระองค์ทรงขจัดความสงสัยเหล่านี้ ด้วยการประทานกฎการปฏิบัติต่าง ๆ ผ่านบรรดาศาสดา ให้มาสั่งสอนและแนะนำมนุษย์ไปสู่การปฏิบัติ สำหรับการดำเนินชีวิต แน่นอนมนุษย์อาจมองไม่เห็นผล หรือได้รับประโยชน์จากการทำความดี หรือได้รับโทษจากการทำชั่ว ของตนในชีวิตบนโลกนี้ ที่เป็นเพียงโลกแห่งการทดสอบ โลกแห่งการตอบแทนที่แท้จริงยังมาไม่ถึง
จากจุดนี้ทำให้เข้าใจได้ทันทีว่า ต้องมีสถานที่อื่นอีก อันเป็นสถานที่ตรวจสอบการกระทำของมนุษย์ อย่างละเอียดถี่ถ้วน ถ้าเป็นความดีพวกเขาจะได้รับรางวัลเป็นผลตอบแทน แต่ถ้าเป็นความชั่วก็จะถูกลงโทษไปตามผลกรรมนั้น ศาสนาได้เชิญชวนมนุษย์ไปสู่หลักการศรัทธา และความเชื่อมั่นที่สัตย์จริง พร้อมพยายามผลักดันมนุษย์ ให้หลุดพ้นจากความโง่เขลาเบาปัญญา ระบอบการกดขี่ การแบ่งชั้นวรรณะ และบังเกิดสันติสุขของมนุษยชาติโดยรวมในที่สุด
โมโต3 ฤดูกาล 2019
โมโต 3 เวิร์ล แชมเปี้ยนชิพ ปี ค.ศ.2019 / พ.ศ.2562 เป็นส่วนหนึ่งของการแข่งขันฤดูกาลที่ 71 ในหมวด F.I.M. Road Racing World Championship Grand Prix
รายชื่อทีมและนักแข่ง
ทุกทีมใช้ยางยี่ห้อ Dunlop
* แถบสีเขียว คือ นักแข่ง Wildcard
** แถบสีม่วง คือ นักแข่งสำรอง
สนามแข่ง
ในฤดูกาล ค.ศ.2019 / พ.ศ.2562 มีการแข่งขันทั้งหมด 19 สนาม ได้แก่
ศาสนาอิสลาม
หลักจริยธรรม
ศาสนาสอนว่า ในการดำเนินชีวิตจงเลือกสรรเฉพาะสิ่งที่ดี อันเป็นที่ยอมรับของสังคม จงทำตนให้เป็นผู้ดำรงอยู่ในศีลธรรม พัฒนาตนเองไปสู่การมีบุคลิกภาพที่ดี เป็นคนที่รู้จักหน้าที่ ห่วงใย มีเมตตา มีความรัก ซื่อสัตย์ต่อผู้อื่น รู้จักปกป้องสิทธิของตน ไม่ละเมิดสิทธิของผู้อื่น เป็นผู้มีความเสียสละไม่เห็นแก่ตัว และหมั่นใฝ่หาความรู้ ทั้งหมดที่กล่าวมานี้เป็นคุณสมบัติของผู้มีจริยธรรม ซึ่งความสมบูรณ์ทั้งหมดอยู่ที่ความยุติธรรม
หลักการปฏิบัติ
ศาสนาสอนว่า กิจการงานต่าง ๆ ที่จะทำนั้น มีความเหมาะสมกับตนเองและสังคม ขณะเดียวกันต้องออกห่างจากการงานที่ไม่ดี ที่สร้างความเสื่อมเสียอย่างสิ้นเชิง
ส่วนการประกอบคุณงามความดีอื่น ๆ การถือศีลอด การนมาซ และสิ่งที่คล้ายคลึงกับสิ่งเหล่านี้ เป็นการแสดงให้เห็นถึงการเป็นบ่าวที่จงรักภักดี และปฏิบัติตามบัญชาของพระองค์ กฎเกณฑ์และคำสอนของศาสนา ทำหน้าที่คอยควบคุมความประพฤติของมนุษย์ ทั้งที่เป็นหลักศรัทธา หลักปฏิบัติและจริยธรรม
อัลลอฮ์ ตรัสเกี่ยวกับศาสนาอิสลามว่า "แท้จริง ศาสนา ณ อัลลอฮฺ คืออิสลาม และบรรดาผู้ที่ได้รับคัมภีร์มิได้ขัดแย้งกัน นอกจากภายหลังที่ความรู้มาปรากฏแก่พวกเขาเท่านั้น ทั้งนี้เนื่องจากความอิจฉาริษยาระหว่างพวกเขาเอง และผู้ใดปฏิเสธต่อบรรดาโองการของอัลลอฮ์แล้วไซร้ แน่นอน อัลลอฮ์ทรงเป็นผู้ทรงรวดเร็วในการชำระ" (อัลกุรอาน อาลิอิมรอน:19)
ขนมแก้อาม
ขนมแก้อามเป็นขนมพื้นบ้านภาคใต้ชนิดหนึ่ง ทำจากแป้งข้าวเจ้า โดยปั้นแป้งข้าวเจ้าที่นวดแล้วเป็นก้อนกลม นำไปต้มในน้ำพอสุก แล้วนำมาตัดเป็นชิ้น จากนั้นนำไปต้มในน้ำกะทิที่ใส่เกลือและกุ้งสดลงไปต้มให้สุก เมื่อเดือดดีแล้วจึงยกลง เมื่อจะรับประทาน ตักใส่ถ้วย โรยต้นหอมและพริกไทย
มะละกา (เมือง)
มะละกา หรือ เมอลากา (Melaka) เป็นเมืองเอกของรัฐมะละกา ประเทศมาเลเซีย ในอดีตที่นี่เป็นเมืองท่าสำคัญที่เติบโตจนกลายเป็นศูนย์กลางทางเศรษฐกิจ เนื่องจากเป็นเส้นทางเดินเรือค้าขายระหว่างชาติตะวันตกและตะวันออก ต่อมามะละกาได้ตกเป็นอาณานิคมของชาติตะวันตกทั้งโปรตุเกส, เนเธอร์แลนด์ และอังกฤษ อาคารในมะละกาจึงมีลักษณะของสถาปัตยกรรมที่ผสมผสานระหว่างศิลปกรรมท้องถิ่นกับเจ้าอาณานิคมนั้น ๆ ซึ่งในปัจจุบันได้กลายมาเป็นแหล่งท่องเที่ยวที่น่าสนใจ
ซัมบอดีส์วอตชิงมี
"ซัมบอดีส์วอชชิงมี" (Somebody's Watching Me) เป็นซิงเกิลแรกของศิลปินอาร์แอนด์บีในนามร็อกเวลล์ ออกในสังกัดโมทาวน์ในปี ค.ศ. 1984 เพลงมีเนื้อหาเกี่ยวกับการเล่าเรื่องอาการระแวงจากการถูกตามและถูกแอบดู เพลงนี้ยังได้อดีตศิลปินโมทาวน์อย่างไมเคิล แจ็กสันและเจอร์เมน แจ็กสันมาร้องในท่อนคอรัส เพลงนี้ยังถูกมาทำใหม่และประกอบในโฆษณาของ GEICO ในปี 2008 และ 2009
ประวัติ
ร็อกเวลล์ เป็นนามแฝงของเคนเนดี วิลเลียม กอร์ดี บุตรชายของซีอีโอค่ายเพลงโมทาวน์ เบอร์รี กอร์ดี จูเนียร์ เขาเซ็นสัญญากับโมทาวน์โดยที่พ่อของเขาไม่รู้ และพ่อของเขาก็ไม่รู้เลยว่าศิลปิน ร็อกเวลล์ คือลูกชายของเขา จนกระทั่งได้ออกซิงเกิลแล้ว
เพลงนี้โปรดิวซ์โดยเคอร์ติส แอนโทนี โนเลน โดยมีเสียงร้องของไมเคิล แจ็กสันและเจอร์เมน แจ็กสัน "ซัมบอดีส์วอชชิงมี" ติดชาร์ตสูงสุดอันดับ 2 บนชาร์ตบิลบอร์ดฮอต 100 ในปี 1984 และติดอันดับ 1 บนชาร์ตบิลบอร์ดอาร์แอนด์บีซิงเกิลส์ และยังติดอันดับ 6 ในยูเคซิงเกิลส์ชาร์ต
ในปี 2009 เพลงนี้ติดอยู่อันดับ 20 ของการจัดอันดับทางช่องวีเอชวัน ในหัวข้อ 100 เพลงวันฮิตวันเดอร์สในยุค 80
รายชื่อดาราจักร
บทความต่อไปนี้เป็นรายการของดาราจักรที่โดดเด่น
มีดาราจักรประมาณ 51 ดาราจักรในกลุ่มท้องถิ่น (ดู รายชื่อดาราจักรที่ใกล้ที่สุด สำหรับรายการทั้งหมด) โดยเรียงลำดับจาก 100,000 ในกลุ่มกระจุกดาราจักรท้องถิ่น และอีกประมาณ 100 พันล้านในเอกภพที่สังเกตได้ทั้งหมด
การค้นพบธรรมชาติของดาราจักรซึ่งแตกต่างจากเนบิวลา (เมฆระหว่างดวงดาว) อื่น ๆ นั้นเกิดขึ้นในปี ค.ศ. 1920 ความพยายามครั้งแรกในการจัดทำแค็ตตาล็อกของดาราจักรอย่างเป็นระบบเกิดขึ้นในปี ค.ศ. 1960 โดยรายการดาราจักรและกระจุกดาราจักร แสดงรายชื่อดาราจักรและกระจุกดาราจักร 29,418 ดวง และรายการสัณฐานวิทยาของกาแล็กซี รายชื่อกาแล็กซี ที่สมบูรณ์โดยสมมุติด้วย ขนาดภาพถ่ายมากกว่า 15 ซึ่งมี 30,642 รายการ, ในปี ค.ศ. 1980 กลุ่มดาราจักรไลออนส์ได้ระบุกลุ่มดาราจักร 485 กลุ่มซึ่งมีดาราจักรสมาชิก 3,933 แห่ง ดาราจักรซูเป็นโครงการที่มุ่งไปที่รายชื่อที่ครอบคลุมมากขึ้น ได้แก่ การเปิดตัวในเดือนกรกฎาคม ค.ศ. 2007 มีการจำแนกภาพดาราจักรมากกว่าหนึ่งล้านภาพจากการสำรวจท้องฟ้าดิจิทัลสโลน, กล้องโทรทรรศน์อวกาศฮับเบิลและการสำรวจมรดกเอกภพนอกระบบอินฟราเรดใกล้จักรวาล
ไม่มีหลักการตั้งชื่อแบบสากลสำหรับดาราจักร เนื่องจากส่วนใหญ่จะถูกจัดรายชื่อก่อนที่จะมีการกำหนดว่าวัตถุนั้นเป็นหรือไม่เป็นดาราจักร ส่วนใหญ่จะถูกระบุด้วยพิกัดท้องฟ้าร่วมกับชื่อของโครงการสังเกตการณ์ (HUDF, SDSS, 3C, CFHQS, NGC/IC, และอื่น ๆ)
มาร์เวลวันช็อตส์
มาร์เวลวันช็อตส์ (Marvel One-Shots) เป็นซีรีส์ของภาพยนตร์สั้นแบบหนังแผ่น ที่ผลิตโดยมาร์เวลสตูดิโอ ที่อยู่ภายในหรือได้รับแรงบันดาลใจจากจักรวาลภาพยนตร์มาร์เวล (MCU) เปิดตัวครั้งแรกตั้งแต่ปี ค.ศ. 2011 ถึง 2014 ซึ่งรวมอยู่ในบลู-เรย์แบบพิเศษของภาพยนตร์เอ็มซียูและการเผยแพร่แบบดิจิทัล ภาพยนตร์มีความยาวตั้งแต่ 3 ถึง 15 นาที ได้รับการออกแบบให้เป็นเรื่องราวของตัวเอง ที่นำเสนอเรื่องราวเบื้องหลังเพิ่มเติมสำหรับตัวละครหรือเหตุการณ์ที่เปิดตัวในภาพยนตร์ มาร์เวลวันช็อตส์สองเรื่องเป็นแรงบันดาลใจให้เกิดการพัฒนาซีรีส์ทางโทรทัศน์ของเอ็มซียู
เดอะคอนซัลแตนท์ (2011) และ อะฟันนีธิงแฮพเพนด์ออนเดอะเวย์ทูธอร์สแฮมเมอร์ (2011) นำแสดงโดย คลาร์ก เกรกก์ ในบทเจ้าหน้าที่ ฟิล โคลสัน และนำเสนอเรื่องราวสั้น ๆ ในตัวเองเกี่ยวกับวันหนึ่งในชีวิตของหน่วยชีลด์ จากนั้นมาร์เวลสตูดิโอก็สร้างวันช็อตส์ที่ยาวขึ้นอีกหลาย ๆ ครั้ง ได้แก่ ไอเทม 47 (2012) ที่นำแสดงโดย ลิซซี คาแพลน และ เจสซี แบรดฟอร์ด ในฐานะคู่รักที่โชคไม่ดีที่พบปืน ชิทัวรี ที่ถูกทิ้งหลังจากเหตุการณ์ใน ดิ อเวนเจอร์ส (2012); เอเจนต์คาร์เตอร์ (2013), นำแสดงโดย เฮย์ลีย์ แอตเวลล์ ในบท เพ็กกี คาร์เตอร์ หลังจากเหตุการณ์ใน กัปตันอเมริกา: อเวนเจอร์ที่ 1 (2011); และ ออลเฮลเดอะคิง (2014) นำแสดงโดย เบน คิงสลีย์ ในบท เทรเวอร์ สแลตเทอรี หลังจากเหตุการณ์ใน ไอรอนแมน 3 (2013)
กีฬาฟุตบอลในโอลิมปิกฤดูร้อน 2020 – ทีมหญิง – กลุ่มอี
กลุ่มอี ของ กีฬาฟุตบอลหญิง ใน โอลิมปิกฤดูร้อน 2020 จะลงเล่นตั้งแต่วันที่ 21 ถึง 27 กรกฎาคม พ.ศ. 2564, และประกอบไปด้วย แคนาดา, ชิลี, สหราชอาณาจักร และเจ้าภาพ ญี่ปุ่น. สองทีมที่ดีที่สุดจะได้ผ่านเข้าสู่ รอบแพ้คัดออก, ในขณะทีมอันดับที่สามจะได้ผ่านถ้าพวกเขาอยู่ในกลุ่ม สองทีมอันดับสามที่ดีที่สุด อยู่ในสามกลุ่มทั้งหมด.
ทีม
หมายเหตุ
ตารางคะแนน
ใน รอบก่อนรองชนะเลิศ,
สหราชอาณาจักร พบ ชิลี
<section begin=E1 /><section end=E1 />
ญี่ปุ่น พบ แคนาดา
<section begin=E2 /><section end=E2 />
ชิลี พบ แคนาดา
<section begin=E3 /><section end=E3 />
ญี่ปุ่น พบ สหราชอาณาจักร
<section begin=E4 /><section end=E4 />
ชิลี พบ ญี่ปุ่น
<section begin=E5 /><section end=E5 />
แคนาดา พบ สหราชอาณาจักร
<section begin=E6 /><section end=E6 />
พระตำหนักประทับแรมเขื่อนห้วยเสนง
เรือนรับรองที่ประทับ อ่างเก็บน้ำห้วยเสนง ตั้งอยูในบริเวณเขตพระราชฐานของที่ทำการอ่างเก็บน้ำห้วยเสนง อยู่ในเขตอำเภอเมืองสุรินทร์ และอำเภอปราสาท จังหวัดสุรินทร์ อยู่ห่างจากตัวจังหวัดประมาณ 7 กิโลเมตร
ประวัติ
เรือนรับรองที่ประทับ อ่างเก็บน้ำห้วยเสนง เป็นที่ประทับแรมของสมเด็จพระศรีนครินทราบรมราชชนนี เมื่อครั้งเสด็จประพาสและทรงงานในพื้นที่จังหวัดสุรินทร์ ได้เปิดให้นักท่องเที่ยวได้ชมในโอกาสต่างๆ มีเขตพระราชฐานอยู่ด้านในโครงการชลปนะทานอ่างเก็บน้ำห้วยเสนง และมีจุดชมวิวให้ชมอีกด้วย ปัจจุบันยังเป็นที่ประทับรับรองพระบรมวงศานุวงศ์หลายพระองค์ เช่น สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (ครั้นยังทรงพระชนม์) พระเจ้าวรวงศ์เธอ พระองค์เจ้าอทิตยาทรกิติคุณ  ในยามที่เสด็จพระราชดำเนินเยี่ยมราษฎรในเขตจังหวัดอีสานใต้
การเดินทาง
อยู่ห่างจากตัวเมืองสุรินทร์ไปทางถนนสายสุรินทร์-ปราสาท (ทางหลวงหมายเลข 214) ประมาณ 5 กิโลเมตร บริเวณหลักกิโลเมตรที่ 5-6 แยกซ้ายมือไปทางถนนริมคลองชลประทาน มีป้ายชื่อว่า โครงการชลประทานสุรินทร์ สำนักชลประทานที่ ๘ ระยะทางประมาณ 4 กิโลเมตร
ปัจจุบัน
เรือนรับรองที่ประทับ อ่างเก็บน้ำห้วยเสนง อยู่ในการดูแลของโครงการชลประทานสุรินทร์ สำนักชลประทานที่ ๘ กรมชลประทาน
สโมสรฟุตบอลปาร์ติซาน
สโมสรฟุตบอลปาร์ติซาน (Фудбалски клуб Партизан, ), หรือรู้จักกันในชื่อ ปาร์ติซานเบลเกรด (Партизан Београд / Partizan Beograd) หรือเรียกกันสั้น ๆ ว่า ปาร์ติซาน เป็นสโมสรฟุตบอลอาชีพในประเทศเซอร์เบีย ตั้งอยู่ที่เบลเกรด เป็นส่วนหนึ่งของสโมสรกีฬาปาร์ติซาน ปัจจุบันลงเล่นในเซอร์เบียนซูเปอร์ลีกา โดยพวกเขาอยู่บนลีกสูงสุดมาโดยตลอด พวกเขาคว้าแชมป์ได้ถึง 42 ครั้งจากทุกรายการ แบ่งเป็น ลีกในประเทศ 27 สมัย, ฟุตบอลถ้วยในประเทศ 14 สมัย และมิโตรปาคัพ 1 สมัย ถ้าดูจากตารางคะแนนตลอดกาลของยูโกสลาฟเฟิร์สลีกแล้ว พวกเขาจะอยู่อันดับที่สอง
ทีมปาร์ติซานนั้นก่อตั้งโดยข้าราชการทหารระดับสูงของกองทัพประชาชนยูโกสลาเวีย (JNA) ในปี 2488 ในเบลเกรดซึ่งเป็นส่วนหนึ่งของสมาคมกีฬายูโกสลาเวีย โดยที่มีสนามเป็นของตนเองคือ สนามปาร์ติซาน ซึ่งเป็นสนามดั้งเดิมของตนเองที่นับตั้งแต่มีการก่อตั้งทีมขึ้นในปี พ.ศ. 2492 โดยทีมปาร์ติซานนั้นได้มีการบันทึกการลงการแข่งขันครั้งแรกในยูฟ่าแชมเปียนลีกเมื่อวันที่ 4 กันยายน พ.ศ. 2498 และยังเป็นเป็นสโมสรฟุตบอลบอลข่านและยุโรปตะวันออกทีมแรกที่สามารถเข้าไปถึงรอบชิงชนะเลิศถ้วยยุโรปได้ในปีในปี 2509ซึ่งผลการแข่งขันในนัดนั้นทีมปาร์ติซานได้แพ้ให้ เรอัลมาดริด ไป 2-1 ทีมปาร์ติซานถือได้ว่าเป็นคู่ปรับตลอดกาลกับ เรด สตาร์ เบลเกรด โดยการแข่งขันที่ทั้งสองทีมนี้เจอกัน จะถูกเรียกว่าดาร์บีชั่วนิรันดร์ นับเป็นดาร์บีกลางเมืองที่ยิ่งใหญ่ที่สุด และยังได้รับการโหวตว่าเป็นแมตซ์ที่มีการปะทะกันที่ดุเดือดและมีความรุนแรงมากที่สุดแมตซ์หนึ่งของโลก โดยในเดือนกันยายน2552หนังสือพิมพ์ของอังกฤษเดลี่เมลได้ให้การแข่งขันระหว่างทีมเรดสตาร์ เบลเกรกกับปาร์ติซาน เบลเกรดเป็นทีมคู่ปรับที่มีการแข่งขันที่ติด1ใน4ของโลก โดยสโมสรนี้ได้รับความนิยมมากทั้งใน ประเทศเซอร์เบีย มอนเตเนโกรและ บอสเนียและเฮอร์เซโกวีนา โดยเฉพาะอย่างยิ่งชาวบอสเนียเชื้อสายเซริบ์ที่อาศัยอยู่ในเขตของ สาธารณรัฐเซิร์ปสกา และนอกจากนี้ยังมีแฟนบอลของทีมปาร์ติซานที่ยังเป็นอดีตยูโกสลาเวียและชาวเซริบ์โพ้นทะเลอีกด้วย
และนอกจากนี้ทีมฟุตบอลปาร์ติซานยังได้มีอคาเดมี่เยาวชนที่มีชื่อเสียงและมุ่งเน้นในการปั้นนักเตะชาวเซอร์เบียส่งออกเพื่อไปค้าแข้งในลีกประเทศต่างๆของทวีปยุโรป และยังมีการประกาศในเดือนพฤศจิกายน 2558 ได้จัดอันดับให้สโมสรปาร์ติซาน เป็นอีกหนึ่งสโมสรชั้นนำจากการสำรวจ 31 ลีกในยุโรป
ช่วงการก่อตั้ง(2488)
ทีมปาร์ติซานได้ก่อตั้งขึ้นเมื่อวันที่ 4 ตุลาคม 2488 ในกรุงเบลเกรดเป็นการก่อตั้งโดยทหารของกองทัพยูโกสลาเวีย โดยเป็นการตั้งชื่อเพื่อเป็นเกียรติแก่พวกพ้องซึ่งเป็นขบวนการคอมมิวนิสต์ที่ต่อสู้กับลัทธิฟาสซิสต์ในช่วงสงครามโลกครั้งที่สองในยูโกสลาเวีย สโมสรก่อตั้งขึ้นและจัดการครั้งแรกโดยกลุ่มเจ้าหน้าทหารระดับสูงของกองทัพยูโกสลาเวียและทหารผ่านศึกจาก สงครามกลางเมืองสเปน ในบรรดาพวกเขามี Svetozar "Tempo" Vukmanović, KočaPopović, Peko Dapčević, Bogdan Vujošević, Mijalko Todorović, Otmar และ Ratko Vujović โดยภายในสองวันหลังจากที่มีการก่อตั้งทีมและได้เริ่มแข่งขันเป็นครั้งแรกของทีมโดยเป็นการแข่งขันกันเองเพื่อที่จะเลือกเซมุนและจบลงด้วยสกอร์ 4-2 โดยFlorijan Matekalo ได้ถูกบันทึกว่าเป็นคนแรกของทีมที่สามารถทำประคูให้แก่ทีมได้โดยมี Franjo Glazer เป็นผู้จัดการทีมคนแรกและในสามสัปดาห์ต่อมาทีมปาร์ติซานได้มีการไปแข่งขันที่ต่างประเทศเป็นครั้งแรก โดยได้ไปเยือน ประเทศเชโกสโลวาเกีย และได้แข่งขันกระชับมิตรจนสามารถเอาชนะ ทีมกองทัพสโลวักไปได้ 3-1 ในเวลาเพียงไม่กี่เดือนหลังจากสงครามโลกครั้งที่สองในยูโกสลาเวียสิ้นสุดลงยังไม่มีการจัดการแข่งขันฟุตบอลอย่างเป็นระบบดังนั้นทีมปาร์ติซาน จึงเล่นเกมกระชับมิตรและการแข่งขันทั้งในและต่างประเทศ การมีส่วนร่วมในยุโรปครั้งแรกของสโมสรเป็นการพบกับ สโมสรกีฬากลางแห่งกองทัพบก มอสโก ซึ่งเป็นทีมตัวแทนที่มาจาก สหภาพโซเวียต ในช่วงเวลานั้น
ในช่วงปี 2489-2501
ในปลายเดือนสิงหาคม 2489 ลีกยูโกสลาเวียได้เริ่มก่อตั้งขึ้นมาและทีมปาร์ติซานได้ลงการแข่งขันอย่างเป็นทางการครั้งแรกโดยสามารถเอาชนะทีม โปเพดา สกอเปีย ซึ่งเป็นทีมที่มาจาก สาธารณรัฐสังคมนิยมมาซิโดเนีย 1-0 และจากการที่สโมสรมีชื่อเสียงที่มากขึ้นทำให้กลายเป็นที่ดึงดูดของบรรดานักเตะที่มีฝีเท้าดีจากทั่วประเทศ เช่น Stjepan Bobek, Miroslav Brozović, Zlatko Čajkovski, Kiril Simonovski, Bela Palfi, Franjo Rupnik, Prvoslav Mihajlović, Aleksandar Atanacković, Miodrag Jovanović, Vladimir Firm, Ratko Čolić และ Franjo Šoštarić.และยังได้โค้ชผู้จัดการทีมที่มีฝีมือโดดเด่นชาวฮังการีเชื้อสายยิวอย่าง Illés Spitz และใช้เวลา 14 ปีในการเป็นผู้จัดการทีมของสโมสร และใช้วิธีการฝึกสอนแบบทีมชั้นนำของยุโรปและแท็คติคการเล่นรวมกับทีมที่มีความสามารถทางเทคนิคพิสูจน์ให้เห็นว่าจำเป็นในการชนะการแข่งขันชิงแชมป์แรก ในช่วงการเปิดฤดูกาลของยูโกสลาเวียลีกในฤดูกาลปี 2489-2490 ซึ่งตามด้วยการชิงถ้วยสโมสรและยังสามารถชนะและเป็นแชมป์ในยูโกสลาเวียลีกในฤดูกาลปี 2491-2492 โดยเกมส์นั้นเป็นทีมปาร์ติซานเล่นในสนามเก่าของสโมสร โอเอฟเค เบลเกรด จนในปี 2492 ทีมปาร์ติซานก็ได้มีสนามรังเหย้าเป็นของตนเองและได้มีการตั้งชื่อสนามว่า JNA stadiumหรือสนามของกองทัพประชาชนแห่งยูโกสลาเวีย(สนามปาร์ติซาน)
ธงชาติตรินิแดดและโตเบโก
ความหมายขององค์ประกอบต่างๆ ในธงนั้น สีแดงคือสัญลักษณ์ของความกระปี้กระเปร่าของแผ่นดินและประชาชน และหมายถึงความอบอุ่น ความแข็งแกร่ง และพลังงานจากดวงอาทิตย์ สีขาวหมายถึงทะเลที่ล้อมรอบหมู่เกาะ แหล่งกำเนิดแห่งมรดกของชาติ ความปรารถนาอันบริสุทธิ์ และความเสมอภาคของมวลมนุษย ส่วนสีดำหมายถึงความแข็งแกร่ง เอกภาพ ความปรารถนา ความมั่งคั่งด้วยทรัพยากรในผืนแผ่นดิน สีเหล่านี้ยังได้นำมาใช้เพื่อแสดงถึงธาตุดิน ธาตุน้ำ และธาตุไฟ ซึ่งครอบคุลมทั้งอดีต ปัจจุบัน และอนาคตของประเทศ และเป็นแรงบันดาลใจให้ประชาชนหลอมรวมเป็นหนึ่ง มีอิสระ มีความกระตือรือล้นและความเสียสละ
สำหรับธงเรือพลเรือนของตรินิแดดและโตเบโกนั้น ใช้ธงลักษณะอย่างเดียวกับธงชาติ แต่สัดส่วนธงนั้นเป็น 1:2 ส่วนธงของกองทัพเรือ ใช้ธงขาวกางเขนแดงมีรูปธงชาติที่มุมธงบนด้านคันธง เช่นเดียวกับธงราชนาวี
Aaptos horrida
Aaptos horrida เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 1886
เรือประจัญบานชั้นกังกุต
เรือประจัญบานชั้นกังกุต (Gangut-class battleship) หรือรู้จักในชื่อ เรือประจัญบานชั้นเซวัสโตปอล (Sevastopol-class battleship) เป็นเรือประจัญบานที่สร้างขึ้นของกองทัพเรือจักรวรรดิรัสเซีย จำนวน 4 ลำ โดยได้สร้างขึ้นก่อนสงครามโลกครั้งที่หนึ่ง
Aaptos glutinans
Aaptos glutinans เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 2011 พบในท้องที่ที่เรียกว่าเฟร์นันดูจีนอโรนยาและอาตอลดัสรอกัส (Piscina das Âncoras, Rocas Atoll) รัฐรีโอกรันดีโดนอร์เต บราซิล
เทศบาลเมืองล้อมแรด
เทศบาลเมืองล้อมแรด เป็นองค์กรปกครองส่วนท้องถิ่นประเภทเทศบาลเมือง ในอำเภอเถิน จังหวัดลำปาง มีพื้นที่ 43 ตารางกิโลเมตร ครอบคลุมพื้นที่ตำบลล้อมแรดทั้งตำบล และมีประชากรในปี พ.ศ. 2560 จำนวน 14,772 คน
แรกเริ่มจัดตั้งขึ้นในนาม "สุขาภิบาลตำบลล้อมแรด" ในปี พ.ศ. 2498 และเปลี่ยนแปลงฐานะจากสุขาภิบาลเป็นเทศบาลตำบลตามพระราชบัญญัติ พ.ศ. 2542 หลังจากนั้นได้มีการยกฐานะเป็นเทศบาลเมืองล้อมแรด ในปี พ.ศ. 2558 นับเป็นเทศบาลเมืองที่ไม่ได้อยู่ในท้องที่อำเภอเมืองแห่งเดียวของจังหวัดลำปาง
ที่ตั้งและอาณาเขต
เมืองล้อมแรดตั้งอยู่ริมแม่น้ำวังในอำเภอเถิน จังหวัดลำปาง ครอบคลุมพื้นที่ทั้งหมดของตำบลล้อมแรด อยู่ห่างจากตัวเมืองลำปางประมาณ 90 กิโลเมตร อยู่ห่างจากกรุงเทพมหานครตามถนนพหลโยธินเป็นระยะทางประมาณ 514 กิโลเมตร มีอาณาเขตติดต่อกับตำบลข้างเคียง ดังนี้
การแบ่งเขตการปกครอง
เทศบาลเมืองล้อมแรดแบ่งเขตการปกครองออกเป็น 14 หมู่บ้าน ได้แก่
ศุภมิตร จันทร์แจ่ม
ศุภมิตร จันทร์แจ่ม หรือ ปุ๋ย เดวิล เป็นนักเขียนการ์ตูนในสังกัดสำนักพิมพ์บรรลือสาส์น เกิดวันที่ 23 พฤศจิกายน พ.ศ. 2508 ที่ อำเภอสามโคก จังหวัดปทุมธานี จบการศึกษาจาก วิทยาเขต เพาะช่าง (ราชมงคล) กรุงเทพ เข้าสู่วงการการ์ตูนโดยเขียนการ์ตูนให้กับนิตยสารสวนเด็ก หนูจ๋า เบบี้ ขายหัวเราะ และ มหาสนุก ของสำนักพิมพ์บรรลือสาส์น เมื่อ พ.ศ. 2531 โดยเขียนการ์ตูนตลก 3 ช่อง (ตีพิมพ์ทั้งขายหัวเราะ มหาสนุก สวนเด็ก) รวมทั้งการ์ตูนเรื่องสั้นในตอน ชุด สติแตก...สุดขอบฟ้า! ซึ่งตีพิมพ์ครั้งแรกในมหาสนุกเล่มใหญ่ ช่วงปลายปี พ.ศ. 2532 และรวมเล่มในปี 2539 และยังเขียนเรื่อยมาจนถึงปัจจุบัน และยังมีเรื่องสั้นชุดอื่นๆอีกมากมายเช่น ผี! วิญญาณและความผูกพัน เค้าโครงจากเหม เวชกร  ซึ่งขณะนี้ ปุ๋ย เดวิล ก็ได้เขียนการ์ตูนเรื่องสั้นขายทางออนไลน์ ในชุด ผี! OUT OF CONTROL และ การ์ตูนเรื่องสั้น ซีรีส์ หิมพานต์ New Generation อีกด้วยครับ....
ข้อมูลนี้ผม ศุภมิตร จันทร์แจ่ม เข้ามาให้ข้อมูลเอง หลังจากที่ได้เห็นข้อมูลผิดเพี้ยนมาเป็นเวลานานครับ
ขนมหัวล้าน
ขนมหัวล้าน เป็นขนมพื้นบ้านภาคใต้ ใช้วิธีการทำแบบขนมต้ม
ลักษณะ
ทำจากแป้งข้าวเหนียวห่อไส้ที่ทำมาจากถั่วเขียวนึ่งบด กวนกับมะพร้าวขูดและน้ำตาล ปั้นเป็นรูปกลม นำไปนึ่งให้สุก ราดด้วยกะทิ ถ้าไม่นึ่งแต่นำไปทอดเรียกขนมหัวล้านทอด ขนมพื้นบ้านภาคใต้อีกชนิดหนึ่งที่คล้ายขนมหัวล้านคือขนมหนวยหนุน ซึ่งใช้กะทิมากกว่าขนมหัวล้าน และปั้นเป็นเม็ดคล้ายเม็ดขนุน ไส้ต่างไปจากไส้ของขนมหัวล้าน
ในภาคกลางเรียนขนมโคกระทิ
==ส่วนประกอบ ==
มอร์ริส อีสต์
มอร์ริส อีสต์ (Morris East) เกิดเมื่อ 8 สิงหาคม พ.ศ. 2516 ที่ซัมบาเลส ฟิลิปปินส์ สถิติการชก 24 ครั้ง ชนะ 20 (น็อค 12) แพ้ 4
ประวัติ
อีสต์ขึ้นชกมวยสากลครั้งแรกเมื่อ 3 พฤษภาคม พ.ศ. 2532 ชนะน็อค เจอซี มิรันดา ยก 6 จากนั้น ขึ้นชกชนะเป็นส่วนใหญ่ที่ฟิลิปปินส์ จนได้ครองแชมป์ OPBF รุ่นไลท์เวลเตอร์เวท เมื่อ 29 กุมภาพันธ์ พ.ศ. 2535 ชนะน็อค ปยอง ซุบ คิม ยก 12 ที่เกาหลีใต้ จากนั้นได้เดินทางไปชิงแชมป์โลกรุ่นไลท์เวลเตอร์เวท WBA เมื่อ 17 กรกฎาคม พ.ศ. 2535 ชนะน็อค อากิโนบุ ฮิรานากะ ยก 11 ได้แชมป์โลกมาครอง แต่พอป้องกันแชมป์ครั้งแรก อีสต์ไปป้องกันแชมป์กับ ฮวน มาร์ติน คอกกี ที่อาร์เจนตินาเมื่อ 12 มกราคม พ.ศ. 2536 ปรากฏว่าอีสต์เป็นฝ่ายแพ้น็อคในยกที่ 8 เสียแชมป์โลกไป หลังจากเสียแชมป์โลก อีสต์ชกนอกรอบชนะที่ฟิลิปปินส์ 2 ครั้ง แล้วไปชกที่ญี่ปุ่น แพ้คะแนน จินโตกุ ซาโตะ เมื่อ พ.ศ. 2538 จากนั้น อีสต์ขึ้นชกชิงแชมป์ฟิลิปปินส์รุ่นไลท์มิดเดิลเวท เมื่อ 25 มีนาคม พ.ศ. 2538 ชนะน็อค จูน คัสตีโญ ยก 1 จากนั้นขึ้นชิงแชมป์ฟิลิปปินส์รุ่นมิดเดิลเวทเมื่อ 27 พฤษภาคม พ.ศ. 2538 ชนะคะแนน โรเบิร์ต อาซูมะห์ จากนั้น อีสต์ก็แขวนนวมไป
พรายพยากรณ์
พรายพยากรณ์ เป็นละครโทรทัศน์แนว สนุกสนาน-ลึกลับ โรแมนติก-คอเมดี้ ผลิตโดย บริษัท ดูมันดี จำกัด บทประพันธ์ รอมแพง บทโทรทัศน์ ปณธี-อรุณแก้ว กำกับการแสดงโดย อัษฎาวุธ เหลืองสุนทร นำแสดงโดย ไปรยา สวนดอกไม้,ธนา สุทธิกมล,ทัศนียา การสมนุช,โตนนท์ วงศ์บุญ,ฐิตินันท์ สุวรรณถาวร ,นันทศัย พิศลยบุตร,เชื้อชาติ วงษ์สวัสดิ์,ภรัณยู โรจนวุฒิธรรม,ธีร์ วณิชนันทธาดา,อธิชนัน ศรีเสวก,เดวิด อัศวนนท์,พาเมล่า เบาว์เด้น,ปิยะมาศ โมนยะกุล,ลีวายส์ อินฑัช,ติ๊ก กลิ่นสี,ดีใจ ดีดีดี และนักแสดงอีกมากมาย
แถบเมอบิอุส
แถบเมอบิอุส (Möbiusband, ) หรือ แถบโมเบียส (Möbius strip, หรือ ) คือพื้นผิวชนิดหนึ่ง ซึ่งมีด้านเพียงด้านเดียวและมีขอบเพียงข้างเดียว สิ่งที่น่าสนใจทางคณิตศาสตร์ก็คือ ไม่ว่าเราจะเลือกสองจุดใดๆ บนแถบ เราสามารถที่จะลากเส้นเชื่อมต่อสองจุดนั้นได้โดยที่ไม่ต้องยกปากกาหรือว่าลากเส้นผ่านขอบ แถบเมอบิอุสค้นพบโดย เอากุสท์ แฟร์ดินันด์ เมอบิอุส และ โยฮันน์ เบเนดิคท์ ลิสทิง เมื่อ พ.ศ. 2401 (ค.ศ. 1858) ทั้งคู่เป็นนักคณิตศาสตร์ชาวเยอรมัน โดยต่างคนต่างพบ
ดาวเทียมสื่อสาร
ดาวเทียมสื่อสาร (communication satellite หรือเรียกสั้น ๆ ว่า comsat) เป็นดาวเทียมที่มีจุดประสงค์เพื่อการสื่อสารและโทรคมนาคม จะถูกส่งไปในช่วงของอวกาศเข้าสู่วงโคจรโดยมีความห่างจากพื้นโลกโดยประมาณ 35,786 กิโลเมตร ซึ่งความสูงในระดับนี้จะเป็นผลทำให้เกิดแรงดึงดูดระหว่างโลกกับดาวเทียม ในขณะที่โลกหมุนก็จะส่งแรงเหวี่ยง ทำให้ดาวเทียมเกิดการโคจรรอบโลกตามการหมุนของโลก
ประวัติ
ผู้ริเริ่มแนวคิดการสื่อสารดาวเทียมคือ อาเธอร์ ซี คลาร์ก (Arthur C. Clarke) นักเขียนนวนิยายและสารคดีวิทยาศาสตร์ผู้มีชื่อเสียงปลายคริสต์ศตวรรษที่ 20 เขาสร้างจินตนาการการสื่อสารดาวเทียมตั้งแต่ปี ค.ศ. 1945 โดยเขียนบทความเรื่อง "Extra Terrestrial Relay" ในนิตยสาร Wireless World ฉบับเดือนตุลาคม 1945 ซึ่งบทความนั้นได้กล่าวถึงการเชื่อมระบบสัญญาณวิทยุจากมุมโลกหนึ่งไปยังอีกมุมโลกหนึ่ง ให้สามารถติดต่อสื่อสารกันได้ตลอด 24 ชั่วโมง โดยใช้สถานีถ่ายทอดวิทยุที่ลอยอยู่ในอวกาศเหนือพื้นโลกขึ้นไปประมาณ 35,786 กิโลเมตร จำนวน 3 สถานี
ในวันที่ 4 ตุลาคม ค.ศ. 1957 ข้อคิดในบทความของอาร์เธอร์ ซี คลาร์ก เริ่มเป็นจริงขึ้นมาเมื่อสหภาพโซเวียตได้ส่งดาวเทียมสปุตนิก ซึ่งเป็นดาวเทียมดวงแรกของโลกขึ้นสู่อวกาศได้สำเร็จ ต่อมาเมื่อวันที่ 18 ธันวาคม ค.ศ. 1958 สหรัฐอเมริกาได้ส่งดาวเทียมเพื่อการสื่อสารดวงแรกที่ชื่อว่า สกอร์ (SCORE) ขึ้นสู่อวกาศ และได้บันทึกเสียงสัญญาณที่เป็นคำกล่าวอวยพรของดไวต์ ดี. โอเซนฮาวร์ ประธานาธิบดีสหรัฐ เนื่องเทศกาลคริสต์มาสจากสถานีภาคพื้นดินแล้วถ่ายทอดสัญญาณจากดาวเทียมลงมาสู่ชาวโลก นับเป็นการส่งวิทยุกระจายเสียงจากดาวเทียมภาคพื้นโลกได้เป็นครั้งแรก
วันที่ 20 สิงหาคม ค.ศ. 1964 ประเทศสมาชิกสหภาพโทรคมนาคมระหว่างประเทศ (ITU) จำนวน 11 ประเทศ ร่วมกันจัดตั้งองค์การโทรคมนาคมทางดาวเทียมระหว่างประเทศ หรือเรียกว่า “อินเทลแซท” ขึ้นที่กรุงวอชิงตัน ดี.ซี. สหรัฐอเมริกา โดยให้ประเทศสมาชิกเข้าถือหุ้นดำเนินการใช้ดาวเทียมเพื่อกิจการโทรคมนาคมพานิชย์แห่งโลก INTELSAT ตั้งคณะกรรมการ INTERIM COMMUNICATIONS SATELLITE COMMITTEE (ICSC) จัดการในธุรกิจต่าง ๆ ตามนโยบายของ ICSC เช่นการจัดสร้างดาวเทียมการปล่อยดาวเทียมการกำหนดมาตรฐานสถานีภาคพื้นดิน การกำหนดค่าเช่าใช้ช่องสัญญาณดาวเทียม เป็นต้น
วันที่ 10 ตุลาคม ค.ศ. 1964 ได้มีการถ่ายทอดโทรทัศน์พิธีเปิดงานกีฬาโอลิมปิกครั้งที่ 18 จากกรุงโตเกียว ผ่านดาวเทียม “SYNCOM III” ไปสหรัฐอเมริกานับได้ว่าเป็นการถ่ายทอดสัญญาณโทรทัศน์ผ่านดาวเทียมครั้งแรกของโลก
วันที่ 6 เมษายน ค.ศ. 1965 COMSAT ส่งดาวเทียม “TELSAT 1” หรือในชื่อว่า EARLY BIRD ส่งขึ้นเหนือมหาสมุทรแอตแลนติก ถือว่าเป็นดาวเทียมเพื่อการสื่อสาร เพื่อการพานิชย์ดวงแรกของโลก ในระยะหลังมี่อินโดนีเซีย
ดาวเทียมไทยคม เป็นโครงการ ดาวเทียมสื่อสาร เพื่อให้บริการสื่อสารผ่านช่องสัญญาณดาวเทียม ซึ่งกระทรวงคมนาคม (ในขณะนั้น) ต้องการจัดหาดาวเทียมเพื่อรองรับการขยายตัวด้านการสื่อสารของประเทศอย่างรวดเร็ว แต่ในเวลานั้นประเทศไทยยังไม่มีดาวเทียมเป็นของตนเอง และต้องทำการเช่าวงจรสื่อสารจากดาวเทียมของประเทศต่างๆ ทำให้ให้เกิดความไม่สะดวกและสูญเสียเงินออกนอกประเทศเป็นจำนวนมาก แต่เนื่องจากการจัดสร้างดาวเทียมต้องใช้เงินลงทุนสูงมากจึงได้มีการเปิดประมูลเพื่อให้สัมปทานแก่บริษัทเอกชนเข้ามาดำเนินการแทนการใช้งบประมาณจากภาครัฐ และ บริษัท ชินวัตร แซทเทลไลท์ จำกัด (มหาชน) ซึ่งต่อมาได้เปลี่ยนชื่อเป็น บริษัท ชินแซทเทลไลท์ จำกัด (มหาชน) และ บริษัท ไทยคม จำกัด (มหาชน) ตามลำดับ ซึ่งเป็นบริษัทในเครือของ บริษัท ชิน คอร์ปอเรชั่น จำกัด (มหาชน) ได้รับสัมปทานเมื่อ พ.ศ. 2534 เป็นต้นมา เป็นระยะเวลา 30 ปี (ปัจจุบันอำนาจการดูแลสัญญาโอนไปที่กระทรวงเทคโนโลยีสารสนเทศและการสื่อสาร) ชื่อ "ไทยคม" (Thaicom) เป็นชื่อพระราชทาน ที่พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทาน โดยย่อมาจาก Thai Communications ในภาษาอังกฤษ ปัจจุบัน ดาวเทียมสื่อสารภายใต้ชื่อ ดาวเทียมไทยคม มีทั้งสิ้น 7 ดวง ใช้งานได้จริง 4 ดวง ดังนี้
การสังหารหมู่ที่ปะซีจี้
เมื่อวันที่ 11 เมษายน พ.ศ. 2566 กองทัพอากาศพม่าได้สังหารหมู่พลเรือนในหมู่บ้านปะซีจี้ จังหวัดกั่นบะลู ภาคซะไกง์ ซึ่งตั้งอยู่ห่างจากเมืองมัณฑะเลย์ (เมืองใหญ่อันดับที่ 2 ของประเทศ) ไปทางทิศตะวันตกราว 148 กิโลเมตร โดยกองทัพอากาศได้ปฏิบัติการโจมตีทางอากาศหลายระลอกในขณะที่ผู้คนจำนวนมากมาชุมนุมกันในพิธีเปิดที่ทำการกองกำลังป้องกันประชาชนในหมู่บ้านดังกล่าว ส่งผลให้มีผู้เสียชีวิตอย่างน้อย 165 คน นับเป็นการโจมตีครั้งร้ายแรงที่สุดของรัฐบาลทหารหลังจากที่กองทัพเข้ายึดอำนาจการปกครองเมื่อ พ.ศ. 2564
ภูมิหลัง
เมื่อถึงเดือนพฤษภาคม พ.ศ. 2564 การต่อต้านที่นำโดยพลเรือนได้ทวีความรุนแรงขึ้นเป็นสงครามกลางเมืองเพื่อต่อต้านสภาบริหารแห่งรัฐซึ่งไม่ต้องการประนีประนอม หมู่บ้านปะซีจี้ในใจกลางพื้นที่วัฒนธรรมพุทธดั้งเดิมของกลุ่มชาติพันธุ์พม่าได้กลายเป็นหนึ่งในฐานที่มั่นของการต่อต้านรัฐบาลทหารอย่างรวดเร็ว ปะซีจี้เป็นหมู่บ้านเกษตรกรรมขนาดเล็กที่มีครัวเรือนประมาณ 233 ครัวเรือน ตั้งอยู่ในภาคซะไกง์ซึ่งมีอาณาเขตติดต่อกับมัณฑะเลย์ เมืองใหญ่อันดับที่สองของประเทศ
ในช่วงต้นเดือนเมษายน พ.ศ. 2566 กองทัพพม่าได้เริ่มปฏิบัติการทางทหารในภาคซะไกง์เพื่อข่มขู่คุกคามและปราบปรามการต่อต้านในท้องถิ่นด้วยการเผาและจู่โจมหมู่บ้าน สังหารชาวบ้าน และขับไล่ผู้คนหลายพันคนออกจากบ้านเรือนของตน เมื่อถึงวันที่ 23 กุมภาพันธ์ มีอำเภอ 50 อำเภอทั่วประเทศอยู่ภายใต้กฎอัยการศึก โดย 14 อำเภอในจำนวนนี้ตั้งอยู่ในภาคซะไกง์
เหตุการณ์
ในช่วงเช้าของวันที่ 11 เมษายน พ.ศ. 2566 ชาวบ้านกว่า 800 คนมารวมตัวกันในหมู่บ้านปะซีจี้เพื่อฉลองพิธีเปิดที่ทำการกองกำลังป้องกันประชาชน (กลุ่มติดอาวุธที่ต่อต้านรัฐบาลทหาร) ซึ่งมีอาหารและน้ำชาเลี้ยง พิธีดังกล่าวจัดขึ้นในช่วงก่อนเทศกาลปีใหม่พม่า ระหว่างที่ชาวบ้านกำลังฉลองอยู่นั้น เครื่องบินขับไล่ลำหนึ่งได้บินมาทิ้งระเบิดใส่พื้นที่จัดงาน ทำให้อาวุธยุทโธปกรณ์ที่เก็บไว้ใกล้เคียงระเบิดตามไปด้วย จากนั้นไม่นาน เฮลิคอปเตอร์ลำหนึ่งก็บินกราดยิงเป้าหมายด้านล่างอย่างไม่เลือกหน้า การจู่โจมทางอากาศส่งผลให้มีพลเรือนเสียชีวิตกว่า 165 คน และบาดเจ็บอีก 30 คน เหยื่อจำนวนมากเป็นผู้หญิงและเด็ก
ต่อมาเมื่อเวลา 17:23 น. (เวลามาตรฐานพม่า) เฮลิคอปเตอร์มี-35 ลำหนึ่งซึ่งบินออกจากฐานทัพอากาศตะด้าอู้ได้เปิดฉากโจมตีปะซีจี้อีกเป็นระลอกที่สอง
ในช่วงดึกของวันที่ 11 เมษายน พลตรี ซอมี่นทู่น โฆษกรัฐบาลทหาร ได้ยืนยันว่าเกิดการโจมตีขึ้นจริง แต่ไม่ได้เปิดเผยว่ามีผู้เสียชีวิตกี่คน
กองทัพอากาศพม่าได้สังหารเด็ก 34 คน ร่างผู้เสียชีวิตหลายร่างฉีกขาดและไหม้เกรียมจนไม่สามารถระบุเอกลักษณ์บุคคลได้ โฆษกกองพันที่ 4 ของกองกำลังป้องกันประชาชนจังหวัดกั่นบะลู่กล่าวว่า ทุกครอบครัวในปะซีจี้ได้สูญเสียสมาชิกไป 2–4 คนในเหตุสังหารหมู่ครั้งนี้
ต่างประเทศ
เมื่อวันที่ 11 เมษายน อังตอนียู กูแตรึช เลขาธิการสหประชาชาติ ออกแถลงการณ์ประณามเหตุโจมตีอย่างรุนแรงและเรียกร้องให้นำตัวผู้สั่งการมารับผิดชอบ ทอม แอนดรูส์ ผู้รายงานพิเศษแห่งสหประชาชาติว่าด้วยสถานการณ์สิทธิมนุษยชนในพม่า กล่าวว่า "การโจมตีของทหารพม่าต่อผู้บริสุทธิ์ซึ่งรวมถึงการโจมตีทางอากาศในภาคซะไกง์ในวันนี้ เกิดจากความเฉยเมยของโลกและจากผู้ที่จัดหาอาวุธให้พวกเขา"
กระทรวงการต่างประเทศสหรัฐแสดงความกังวลอย่างยิ่งต่อการโจมตีทางอากาศและเรียกร้องให้รัฐบาลทหารพม่ายุติความรุนแรงสะเทือนขวัญเช่นนี้ ฮิโรกาซุ มัตสึโนะ เลขาธิการใหญ่คณะรัฐมนตรีญี่ปุ่น ประณามเหตุโจมตีอย่างรุนแรงและเรียกร้องให้มีการยุติความรุนแรงและการฟื้นฟูประชาธิปไตย กระทรวงการต่างประเทศไต้หวันประณามการใช้กำลังของทหารพม่า โดยเสริมว่าจะทำให้สถานการณ์ภายในประเทศแย่ลงและเรียกร้องให้รัฐบาลทหารพม่าฟื้นฟูประชาธิปไตย ทั้งจีนและรัสเซียปฏิเสธที่จะยอมรับร่างข้อมติประณามการโจมตีทางอากาศครั้งนี้
ในประเทศ
รัฐบาลเอกภาพแห่งชาติพม่า (รัฐบาลคู่ขนานที่ต่อต้านรัฐบาลทหาร) สั่งให้ลดธงกองกำลังป้องกันประชาชนลงครึ่งเสาเพื่อระลึกถึงเหยื่อการโจมตีทางอากาศของกองทัพพม่า
คณะกรรมการผู้แทนสมัชชาแห่งสหภาพออกแถลงการณ์เตือนว่า หากประชาคมระหว่างประเทศไม่ดำเนินการขั้นเด็ดขาดกับกองทัพผู้ก่อการร้าย พลเมืองพม่าจะต้องเสียชีวิตอีกนับไม่ถ้วน